Josephine: I studierne var der virkelig varmt, men ellers var det ret koldt.
Albert: Vi optog en del på Frilandsmuseet, og jeg havde ikke en varm nissehue på. Husene dér er ikke isoleret, så der var rigtig koldt. Der var et lille bål i Kongernes Hal, som desværre var meget falsk. Så det kunne vi ikke varme os ved.
Men så fik vi sådan noget varmeundertøj, som vi kunne tænde for i grøn, gul eller rød.
Josephine: Den røde blev meget varm, og nogle gange kom jeg til at tænde for den røde, lige når vi skulle til at optage. Så kunne man høre på optagelsen, at der lige blev klikket over på en anden indstilling.
Albert: Martin, som spiller Lasses far, havde på et tidspunkt varmeundertøjet på. Da han så tog sit kostume af, kunne man se de der varmeriller fra tøjet på hans hud.
Josephine: Og så fik vi også store jakker på mellem optagelserne.